Αξιολόγηση της ποιότητας εκπαίδευσης γονέων και της ετοιμότητάς τους για εξιτήριο νεογνών και παιδιών από το νοσοκομείο: μετάφραση, πολιτισμική προσαρμογή και έλεγχος ψυχομετρικών ιδιοτήτων των κλιμάκων Quality of Discharge Teaching Scale (PedQDTS) και Readiness for Hospital Discharge Scale (PedRHDS)-Parent forms στην Ελληνική γλώσσα
Creators: name: Γεωργιάδου, Αναστασία Αλέξανδρου
Publisher: name: Aristotle University of Thessaloniki
Year: 2025
Subjects: Ετοιμότητα για εξιτήριο
PedRHDS
PedQDTS
Readiness for discharge

description: Εισαγωγή: Η εκτίμηση της ετοιμότητας για εξιτήριο και η ποιότητα της εκπαίδευσης των γονέων πριν από το εξιτήριο σχετίζονται με την ομαλότερη μετάβαση στο σπίτι. Στην Ελλάδα δεν υπάρχουν έγκυρα και αξιόπιστα εργαλεία για την αξιολόγηση της οπτικής των γονέων σχετικά με την ετοιμότητα για εξιτήριο και την ποιότητα της διδασκαλίας προ εξιτηρίου. Σκοπός: Σκοπός της μελέτης ήταν η μετάφραση και η πολιτισμική προσαρμογή στην Ελληνική γλώσσα των κλιμάκων Readiness for Hospital Discharge Scale (PedRHDS) – Parent form (PedRHDS) και Quality of Discharge Teaching Scale – Parent form (PedQDTS) και η αξιολόγηση των ψυχομετρικών ιδιοτήτων των Ελληνικών εκδόσεων. Υλικό και μέθοδος: Μετά από λήψη άδειας, οι PedRHDS και PedQDTS μεταφράστηκαν με τη μέθοδο της διγλωσσικής μετάφρασης και ακολούθησε η πολιτισμική προσαρμογή τους, μέσω ατομικών συνεντεύξεων με 10 εθελοντές γονείς. Στη μελέτη ελέγχου των ψυχομετρικών ιδιοτήτων της Ελληνικής έκδοσης, συμμετείχαν γονείς νεογνών και παιδιών που νοσηλεύτηκαν στο ΓΝΘ Παπαγεωργίου (Δεκέμβριος 2023 –Σεπτέμβριος 2024). Για τον έλεγχο της Δομικής Εγκυρότητας με τη μέθοδο των γνωστών ομάδων ελέγχθηκε το σκορ του RHDS σε σχέση με την παρουσία άλλων παιδιών στην οικογένεια. Για τον έλεγχο της Φαινομενικής εγκυρότητας οι συμμετέχοντες γονείς και Έλληνες επαγγελματίες υγείας αξιολόγησαν τις Ελληνικές εκδόσεις των ερωτηματολογίων. Για τον έλεγχο της συγκλίνουσας εγκυρότητας εξετάστηκε ο βαθμός συσχέτισης μεταξύ́ των δυο Ελληνικών μεταφράσεων των PedRHDS και PedQDTS. Ο συντελεστής εσωτερικής συνέπειας Cronbach’s alpha χρησιμοποιήθηκε για τον έλεγχο της αξιοπιστίας των Ελληνικών εκδόσεων των PedRHDS και PedQDTS. Με μία ανοικτή ερώτηση ζητήθηκε από τους γονείς να αναφέρουν παράγοντες που θα μπορούσαν να συμβάλλουν στην ετοιμότητα τους για εξιτήριο και τα δεδομένα αναλύθηκαν με τη μεθοδολογία της θεματικής ανάλυσης περιεχομένου. Αποτελέσματα: Συνολικά συμμετείχαν 206 γονείς, μέσης ηλικίας 33,9 έτη (± 6,2, ελάχιστο 18-μεγιστο 55), 96,1% (ν=198) γυναίκες. Ως προς την εγκυρότητα των Ελληνικών εκδόσεων, ο συντελεστής συσχέτισης του σκορ της PedRHDS και της υποκλίμακας «Τρόπος Διδασκαλίας» του PedQDTS ήταν 0,7, (p&lt;0,001), ενισχύοντας τη συγκλίνουσα εγκυρότητά τους. Η φαινομενική εγκυρότητα του PedRHDS επιβεβαιώθηκε από το 98,5% (ν=203) των γονέων και από το 100% (ν=40) των επαγγελματιών υγείας, ενώ του PedQDTS από το 98,1% (ν=202) των γονέων και από το 100% (ν=40) των επαγγελματιών υγείας αντίστοιχα. Στη δοκιμασία γνωστών ομάδων ως προς την παρουσία άλλων παιδιών στην οικογένεια, διαπιστώθηκε στατιστικώς σημαντική διαφορά στις μέσες τιμές των υποκλιμάκων της PedRHDS «Γνώση» (8,4 έναντι 7,9, p=0,007) και «Ικανότητα Αντιμετώπισης Προβλημάτων» (8,9 έναντι 8,2, p&lt;0,001). Ως προς την αξιοπιστία, διαπιστώθηκε υψηλή εσωτερική συνέπεια για τη συνολική κλίμακα PedRHDS (Cronbach’s alpha=0,91) και για τη συνολική κλίμακα PedQDTS (Cronbach’s alpha=0,86). Η εκπαίδευση των γονέων, η διαθεσιμότητα και η συνέπεια του νοσηλευτικού προσωπικού, η αυξημένη συμμετοχή των γονέων στη φροντίδα των παιδιών τους, αναδείχθηκαν ως οι κύριες θεματικές ενότητες που περιγράφουν τους παράγοντες που μπορούν να βελτιώσουν την ετοιμότητα των γονέων για εξιτήριο. Συμπεράσματα: Οι Ελληνικές εκδόσεις των PedRHDS και PedQDTS αποτελούν αξιόπιστα και έγκυρα εργαλεία που μπορούν να χρησιμοποιηθούν σε μελλοντικές έρευνες στον Ελλαδικό χώρο με σκοπό την διερεύνηση πολλαπλών παραμέτρων στη φροντίδα γύρω από το εξιτήριο νεογνών και παιδιών από το νοσοκομείο.
description: Introduction: Assessment of parental readiness for discharge and quality of discharge teaching is associated with a smoother transition from hospital to home. There are no valid and reliable instruments in the Greek language to assess the parental perception of their readiness for discharge and the quality of discharge teaching. Aim: The aim of this study was to translate and culturally adapt the Readiness for Hospital Discharge Scale – Parent form (PedRHDS) and Quality of Discharge Teaching Scale – Parent form (PedQDTS) in the Greek Language, as well as to evaluate the psychometric properties of the Greek versions. Materials and methods: After obtaining permission by the developer, PedRHDS and PedQDTS underwent bilingual translation and cultural adaptation in the Greek language, through debriefing interviews with 10 parents. Parents of children and neonates hospitalized in Papageorgiou Hospital of Thessaloniki (December 2023 – September 2024) participated in the psychometric evaluation study. Construct Validity was checked using the known groups method to examine the PedRHDS score in relation to the presence of other kids in the family. Parents and Greek healthcare workers were asked to evaluate the suitability of the items to check for Face Validity. Convergent validity was examined by estimating the correlation between PedRHDS and Ped QDTS. Internal Consistency was assessed using Cronbach’s alpha coefficient. With an open question, parents were asked to state factors that could increase their readiness for discharge and the data were analyzed using the thematic content analysis methodology. Results: A total of 206 parents participated in the study with a mean age of 33.9 years ((± 6.2, min 18-max 55), 96.1% (n=198) women. Regarding the validity of the Greek versions, the Pearson correlation coefficient of the PedRHDS score and the "Content Delivery" subscale of PedQDTS was 0.7, (p&lt;0.001), supporting their convergent validity. Face validity was confirmed by 98.5% (n=203) of the parents and by 100% (n=40) of professionals for PedRHDS and by 98.1% (n=202) of the parents and by 100% of professionals for PedQDTS. In the known groups method concerning the presence of other children in the family, a statistically significant difference was found in the mean values of the PedRHDS subscales "Knowledge" (8.43 vs. 7.89, p=0.007) and "Coping Ability" (8.9 vs. 8.2, p&lt;0.001). In terms of reliability, high internal consistency was found for both PedRHDS (Cronbach’s alpha =0.91) and PedQDTS (Cronbach’s alpha =0.86). Parent education, availability and consistency of nursing staff, increased involvement of parents in their children’s care, emerged as main themes regarding the factors that could contribute in improving parents’ readiness for discharge. Conclusion: The Greek versions of the PedRHDS and PedQDTS are reliable and valid tools that can be used in future research in the Greek context to investigate multiple parameters in the discharge care of newborns and children.